|  |
| --- |
| PATVIRTINTAŠirvintų r. Bartkuškio mokyklos-daugiafunkcio centrodirektoriaus 2018 m. sausio 18 d. įsakymu Nr. 6 |

**PATALPŲ, ADRESU: MOKYKLOS G. 24, ALIONIŲ I KAIME, ŠIRVINTŲ RAJONE, VIEŠOJO NUOMOS KONKURSO**

**SĄLYGOS**

**I. BENDROSIOS NUOSTATOS**

1. Biudžetinė įstaiga Širvintų r. Bartkuškio mokykla-daugiafunkcis centras (buveinės adresas Aušros g. 25 Bartkuškio k. Jauniūnų sen. Širvintų r., įstaigos kodas 190362181) numato išnuomoti patikėjimo teise valdomas negyvenamąsias patalpas viešojo nuomos konkurso būdu.

2. Viešojo nuomos konkurso sąlygos (toliau – konkurso sąlygos) nustato negyvenamųjų patalpų viešojo nuomos konkurso (toliau – nuomos konkursas) vykdymo tvarką ir sąlygas, esmines nuomos sutarties sąlygas.

3. Konkursas vykdomas vadovaujantis Širvintų rajono savivaldybės ilgalaikio materialiojo turto nuomos tvarkos aprašu, patvirtintu Širvintų rajono savivaldybės tarybos sprendimu Nr. 1-223 2016-07-28, kitais teisės aktais ir šiomis konkurso sąlygomis.

4. Patalpų nuomos konkursą vykdo Bartkuškio mokyklos-daugiafunkcio centro direktorės 2018 m. sausio 11 d. įsakymu Nr. 1 sudaryta turto nuomos konkurso komisija (toliau- Komisija).

5. Patalpų nuomos konkursas skelbiamas viešai laikraštyje „Širvintų kraštas“ ir Širvintų rajono savivaldybės internetiniame puslapyje.

**II. VIEŠOJO NUOMOS KONKURSO OBJEKTAS**

6. Širvintų r. Bartkuškio mokykla-daugiafunkcis centras išnuomoja 30,27 kv. m. patalpas, esančias Mokyklos g. 24 Alionių I kaime Širvintų rajone (pastato unikalus numeris 4400-2097-1160, Nekilnojamojo turto registro įrašo numeris – 44/1389054;)).

7. Patalpos išnuomojamos telekomunikacijų paslaugoms.

8. Pradinė patalpų nuomos kaina – 61 Eur. per mėnesį. Nuomotojas yra ne PVM mokėtojas.

9. Patalpos išnuomojamos penkeriems metams. Pasibaigus nuomos terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta.

10. Nuomininkas privalės apdrausti patalpas atstatomąja verte visam nuomos sutarties laikotarpiui.

11. Išnuomojamo turto apžiūra vyks 2018 m. sausio 24 d. nuo 9 val. iki 16 val. Už turto apžiūrą atsakingas ūkvedys Dainius Šalkauskas, tel. 8 688 84532, el. p. dainius.salkauskas@gmail.com

**III. PASIŪLYMŲ RENGIMAS, PATEIKIMAS IR REGISTRAVIMAS**

12. Konkurso dalyvis privalo iki registracijos pradžios sumokėti pradinį įnašą lygų 3 mėnesių pradiniam nuompinigių dydžiui, tai yra 183 Eur, į Širvintų r. Bartkuškio mokyklos-daugiafunkcio centro sąskaitą „Luminor Bank AB“ banke (banko kodas 40100, sąskaitos numeris LT744010042000157965).

13. **Konkurso dalyviai pasiūlymus turi pateikti iki** 2018 m. sausio 30 d. 9 val. 30 min.adresu Aušros g. 25 Bartkuškio k. Jauniūnų sen. Širvintų r.

14. Už konkurso dalyvių registraciją atsakinga Bartkuškio mokyklos-daugiafunkcio centro sekretorė Ramunė Pivoraitė, kabineto Nr. 1, tel. (8 382) 41130, el. p. bartkuskiomdc@gmail.com

15. Pasiūlymai rengiami lietuvių kalba.

16. Pasiūlymas turi būti pateiktas užklijuotame voke, ant kurio turi būti užrašyta:

16.1. konkurso dalyvio pavadinimas ir adresas;

16.2. nuoroda „Patalpų Mokyklos g. 24 Alionių I k. Širvintų rajone nuomos konkursui“;

16.3. užrašas „Neatplėšti iki 2018 m. sausio 30 d. 10 val. 00 min.“.

17. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas. Voke pateikiama:

17.1. paraiška, kurioje nurodoma konkurso dalyvio vardas, pavardė, asmens kodas, gyvenamosios vietos adresas (fiziniams asmenims), juridinio asmens pavadinimas, kodas, adresas (buveinė), kontaktinio asmens telefono numeris ir el. pašto adresas;

17.2. steigimo dokumentų ar kitų steigimo faktą patvirtinančių dokumentų kopijos (juridiniams asmenims);

17.3. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

17.4. siūlomas konkretus nuompinigių dydis per mėnesį;

17.5. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;

17.6. paaiškinimas, kokiam tikslui konkurso dalyvis naudos nuomojamą turtą.

18. Paraiška turi būti pasirašyta juridinio asmens vadovo ar jo įgalioto atstovo. Jeigu pateikti dokumentai pasirašyti ne juridinio asmens vadovo, pridedamas įgaliojimas. Fizinis asmuo pasiūlymą pasirašo asmeniškai.

19. Komisijos narys:

19.1. registruoja Konkurso dalyvių vokus: ant gauto voko nurodo Konkurso dalyvio registracijos

eilės numerį, voko gavimo datą ir laiką (minučių tikslumu);

19.2. išduoda Konkurso dalyvio registracijos pažymėjimą, kuriame nurodytas registracijos eilės numeris, voko gavimo data bei laikas (minučių tikslumu), Komisijos posėdžio vieta (adresas), data ir tikslus laikas;

20. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti valstybės turto, jeigu nurodyti trūkumai neištaisomi, kol dokumentai registruojami.

21. Įregistruotas konkurso dalyvis iki skelbime nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką ir kitus nurodytus dokumentus. Tokiu atveju konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus konkursui arba, jeigu dalyvauti konkurse neįsiregistruoja nė vienas kitas asmuo, pasibaigus dokumentų registravimo terminui.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS, PARAIŠKŲ**

**NAGRINĖJIMAS IR VERTINIMAS**

22. Vokai su Konkurso dalyvių paraiškomis bus atplėšiami Komisijos posėdyje, kuris įvyks 2018 m. sausio 30 d. 10 val. 00 min. adresu Aušros g. 25 Bartkuškio k. Jauniūnų sen. Širvintų r. Dalyvauti Konkurse turiteisę įregistruoti Konkurso dalyviai ar jų įgalioti atstovai, turintys konkurso dalyvio registracijospažymėjimą ir pateikę asmens tapatybę patvirtinantį dokumentą.

23. Komisijos pirmininkas leidžia atvykusiems Konkurso dalyviams arba jų atstovams įsitikinti, kad

vokai su paraiškomis yra nepažeisti. Tik tada jis atplėšia vokus, nepažeisdamas užklijavimo juostos.

24. Komisija nagrinėja gautus pasiūlymus ir tikrina, ar:

24.1. paraiškose nurodyta visa reikiama informacija;

24.2. pateikti visi konkurso sąlygose nurodyti dokumentai.

25. Reikalavimų neatitinkantys pasiūlymai atmetami.

26. Komisija skelbia konkurso dalyvių, kurie atitinka visus reikalavimus, pasiūlytą nuompinigių dydį.

27. Konkursą laimi dalyvis, paraiškoje nurodęs didžiausią nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas vokų registracijos lape.

28. Patalpų nuomos konkurso rezultatai įforminami protokolu, kurį pasirašo Komisijos pirmininkas ir Komisijos nariai. Prie protokolo pridedama Konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.

29. Kai konkursą laimi didžiausią turto nuompinigių dydį pasiūlęs, bet į komisijos posėdį neatvykęs konkurso dalyvis, jam ne vėliau kaip per 3 darbo dienas nuo komisijos protokolo pasirašymo komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.

30. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį.

31. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka konkurso sąlygų reikalavimus ir jis pasiūlo valstybės turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.

32. Jeigu dalyvauti turto nuomos konkurse neužsiregistruoja nė vienas dalyvis arba visi konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi konkurso sąlygose nurodyti dokumentai, konkursas skelbiamas neįvykusiu.

33. Konkurso laimėtojui pradinis įnašas bus įskaitomas į turto nuompinigius, kitiems nelaimėjusiems konkurso dalyviams per 5 darbo dienas po komisijos protokolo pasirašymo pradiniai įnašai bus grąžinti į sąskaitas, nurodytas konkurso dalyvių dokumentuose.

34. Paskelbti turto nuompinigių dydžiai, juos pasiūlę konkurso dalyviai, konkurso rezultatai įrašomi komisijos protokole, kurį ne vėliau kaip kitą dieną po komisijos posėdžio pasirašo komisijos pirmininkas ir komisijos nariai. Konkurso dalyviai ar jų įgalioti atstovai turi teisę susipažinti su komisijos protokolu.

**V. KONKURSO PROCEDŪRŲ NUTRAUKIMAS**

35. Valstybės turto valdytojas bet kuriuo metu iki nuomos sutarties sudarymo turi teisę nutraukti

konkurso procedūras, jeigu:

35.1. atsiranda aplinkybių, kurių nebuvo galima numatyti iki paskelbiant konkursą;

35.2. paskelbus konkursą paaiškėja, kad turto nuoma negalima.

36. Konkurso dalyviai apie sprendimą nutraukti konkurso procedūras informuojami raštu (jiems

išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.

**VI. NUOMININKO VEIKLA IŠSINUOMOTOSE PATALPOSE**

37. Išsinuomotos patalpos panaudojamos telekomunikacijų įrangai.

**VII. KITOS SĄLYGOS**

38. Nuomotojas turto nuomos sutartį pasirašo su turto nuomos konkurso laimėtoju arba jo įgaliotu atstovu – ne anksčiau kaip per 5 darbo dienas ir ne vėliau kaip per 10 darbo dienų nuo komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data.

39. Turto subnuoma negalima.

40. Nuomininkas neturi teisės:

40.1. įkeisti nuomos teisės, perduoti jos kaip turtinio įnašo ar kitaip jos suvaržyti;

40.2. be turto valdytojo rašytinio sutikimo atlikti statinio kapitalinio remonto ar

rekonstravimo darbų;

40.3. išpirkti nuomojamą valstybės turtą.

41. Nuomininkui, pagerinusiam valstybės turtą, turėtos išlaidos neatlyginamos.

42. Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą

dieną įstatymų nustatytus delspinigius.

43. Ginčai, kilę dėl valstybės turto nuomos organizavimo ar jo rezultatų, nuomos sutarties vykdymo, sprendžiami įstatymų nustatyta tvarka.

44. Konkurso sąlygų priedai:

1 priedas. Paraiškos forma, 1 lapas.

Konkurso sąlygų 1 priedas

**PATALPŲ, ADRESU: MOKYKLOS G. 24, ALIONIŲ I KAIME, ŠIRVINTŲ RAJONE, VIEŠOJO NUOMOS KONKURSO PARAIŠKA**

(Data)

(Vieta)

|  |  |
| --- | --- |
| Juridinio asmens pavadinimas/Fizinio asmens vardas pavardė |  |
| Juridinio/fizinio asmens adresas, įmonės/asmens kodas |  |
| Juridinio asmens vadovo vardas, pavardė |  |
| Telefono numeris |  |
| El. pašto adresas |  |
| Banko pavadinimas ir kodas |  |
| Sąskaitos Nr. |  |

Šią paraišką pažymime ir patvirtiname, kad sutinkame su visomis nuomos konkurso ir nuomos sutarties sąlygomis ir siūlome:

|  |  |  |
| --- | --- | --- |
| **Eil.****Nr.** | **Paslaugų pavadinimas** | **Nuomos kaina per mėnesį****Eur \*** |
|  |  |  |

**\*** Siūloma kaina turi būti ne mažesnė nei ... Eur /mėn.

Nuomojamas turtas (30,27 kv. m patalpos) bus naudojamas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

 (nurodyti paskirtį)

**Kartu su paraiška pateikiame šiuos dokumentus:**

|  |  |  |
| --- | --- | --- |
| **Eil.****Nr.** | **Pateiktų dokumentų pavadinimas** | **Dokumentų puslapių skaičius** |
|  |  |  |
|  |  |  |
|  |  |  |
|  |  |  |

(Konkurso dalyvio, jo įgalioto asmens pareigų pavadinimas, vardas, pavardė, parašas ir antspaudas (jei privalo turėti))